laion/Wikipedia-Exotic huggingface dataset:
ჯულიეტა ვაშაყმაძე

ჯულიეტა ვაშაყმაძე (დ. 14 აგვისტო, 1933, თბილისი, საქართველოს სსრ — გ. 27 დეკემბერი, 2020, თბილისი, საქართველო) — ქართველი მსახიობი და ტელეწამყვანი. საქართველოს სსრ-ის დამსახურებული არტისტი (1967). საშუალო განათლება თბილისის პირველ ქალთა სკოლაში მიიღო, რომელიც 1952 წელს ოქროს მედალზე დაამთავრა და სწავლა განაგრძო საქართველოს პოლიტექნიკურ ინსტიტუტში არქიტექტურის ფაკულტეტზე. 1958 წელს, როცა იგი ბოლო კურსზე იყო, სერგო ზაქარიაძის რჩევით, შოთა რუსთაველის სახელობის საქართველოს თეატრალურ ინსტიტუტში განაგრძო სწავლა და 1960 წელს პოლიტექნიკური ინსტიტუტის პარალელურად დაამთავრა სამსახიობო ფაკულტეტი. საქართველოს ტელევიზიის დაარსების დღიდან, 1956 წლის 30 დეკემბრიდან, ჯულიეტა ვაშაყმაძე იწყებს მუშაობას ჯერ დიქტორად, ხოლო 1968 წლიდან ტელეკომენტატორად. სხვადასხვა დროს მიჰყავდა საინფორმაციო, თეატრალური, კულტურული, სოციალური და სხვა სახის ტელეგადაცემები. დაქორწინებული იყო ტელერეჟისორ შალვა გაბუნიაზე, წყვილს ქალიშვილი და ორი ვაჟიშვილი ჰყავს — გიორგი, რომელიც თავადაც ცნობილი ტელეწამყვანია და დათა, ასევე სატელევიზიო მუშაკი, პროდიუსერი. 2013 წლის 30 დეკემბერს, საქართველოს ტელევიზიის დაარსების 57 წლისთავთან დაკავშირებით, საზოგადოებრივმა მაუწყებელმა მთაწმინდის პარკში, თბილისის ტელეანძის სიახლოვეს, საპატიო ვარსკვლავი გაუხსნა ტელევიზიის პირველ წამყვანებს: ჯულიეტა ვაშაყმაძეს, ლია მიქაძეს და შურიკო მაჭავარიანს. გარდა ტელევიზიისა, ჯულიეტა ვაშაყმაძემ კინოშიც მიიღო აქტიური მონაწილეობა. გარდაიცვალა 2020 წლის 27 დეკემბერს, 87 წლის ასაკში. 1959: „ყვავილი თოვლზე“ (ციცინო) რეჟ. შოთა მანაგაძე 1960: „პაპა გიგია“ (თინა) რეჟ. ზაქარია გუდავაძე 1962: „თოჯინები იცინიან“ (დოდო) რეჟ. ნიკოლოზ სანიშვილი 1963: „მზე ჭიქაში“ (ლია, ტექნოლოგი ქალი) რეჟ. მერაბ ჯალიაშვილი 1968: „არაჩვეულებრივი გამოფენა“ (თინა) რეჟ. ელდარ შენგელაია 1967: საქართველოს სსრ-ის დამსახურებული არტისტი 1996: ღირსების ორდენი ჯულიეტა ვაშაყმაძე — საქართველოს ბიოგრაფიული ლექსიკონი ჯულიეტა ვაშაყმაძე კინოფილმების ინტერნეტ-მონაცემთა ბაზაში ჯულიეტა ვაშაყმაძე [დაარქივებული] — ეროვნული ფილმოგრაფია ↑ 1.0 1.1 „გარდაიცვალა ტელეწამყვანი ჯულიეტა ვაშაყმაძე“. 1tv.ge. ციტირების თარიღი: 2020-12-27. ↑ ჯულიეტა ვაშაყმაძეს, ლია მიქაძის და შურიკო მაჭავარიანის ვარსკვლავი მთაწმინდაზე reportiori.ge
Each Small Candle

Each Small Candle — ბრიტანელი როკ-მუსიკოს როჯერ უოტერსის სიმღერა, შეტანილი ალბომში In the Flesh (2000). სიმღერის ტექსტის ნაწილი ეფუძნება ამბავს კოსოვოში დაღუპულ სერბ ჯარისკაცზე რომელიც დაეხმარა დაჭრილ ალბანელ ქალს. სიმღერაში ასევე შეტანილია დანიელ პოეტ ჰალფდან რასმუსენის ლექსის Ikke Bødlen სტრიქონები. თავდაპირველად ამ სტრიქონების ავტორად შეცდომით უთითებდნენ წამების მსხვერპლ ერთ-ერთ არგენტინელს. სიმღერა სრულდებოდა უოტერსის 2000 და 2002 წლების კონცერტებზე. ↑ Manning, Toby (2006). „Which One's Pink?“, The Rough Guide to Pink Floyd, 1st, London: Rough Guides, გვ. 145. ISBN 1-84353-575-0. ციტირების თარიღი: 30 December 2012.
ჩიხორი

ჩიხორი — სოფელი საქართველოში, იმერეთის მხარის თერჯოლის მუნიციპალიტეტში (ზედა საზანოს თემი). მდებარეობს მდინარე ძუსის მარჯვენა ნაპირზე. ზღვის დონიდან 300 მეტრი. თერჯოლიდან 12 კილომეტრი. 2014 წლის აღწერის მონაცემებით სოფელში ცხოვრობს 398 ადამიანი. სოფელში შემორჩენილია შუა საუკუნეების ნაქალაქარის ნაშთები, მათ შორის ხიდი. ჩიხორის ნაქალაქარს აქტიური სავაჭრო კავშირები ჰქონდა ჭალატყის ნაქალაქართან. 1463 წელს სოფლის მიდამოებში გაიმართა ჩიხორის ბრძოლა. ვახუშტი ბატონიშვილის თანახმად: ქართული საბჭოთა ენციკლოპედია, ტ. 11, თბ., 1987. — გვ. 144. ჩიხორის რუკა[მკვდარი ბმული] ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ღვანკითი

ღვანკითი — სოფელი საქართველოში, იმერეთის მხარის თერჯოლის მუნიციპალიტეტში (თემის ცენტრი), იმერეთის დაბლობზე, მდინარე ჩოლაბურის (ყვირილის აუზი) მარჯვენა მხარეს. მდებარეობს ზღვის დონიდან 150 მეტრი, თერჯოლიდან 2 კილომეტრი. სოფლის დასავლეთით დგას დედაღვთისას ეკლესია. 2020 წლის 23 აპრილს, საქართველოში კორონავირუსის პანდემიის დროს, სოფელი საკარანტინო ზონად გამოცხადდა. კორონავირუსით ინფიცირებულთა რაოდენობის ზრდის გამო ღვანკითი ჩაიკეტა და მოეწყო ხუთი ბლოკსაგუშაგო. სოფელ ღვანკითში საკარანტინო რეჟიმი 2020 წლის 12 მაისს გაუქმდა. 2014 წლის აღწერის მონაცემებით სოფელში ცხოვრობს 1968 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 586. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ თერჯოლის მუნიციპალიტეტის სოფელი ღვანკითი ჩაიკეტა ↑ 3.0 3.1 სოფელი ღვანკითი გაიხსნა, netgazeti.ge, მარიამ ვარადაშვილი - 12.05.2020, ↑ თერჯოლის მუნიციპალიტეტის სოფელი ღვანკითი ჩაიკეტა ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
C-Block

C-Block — გერმანული ჰიპ-ჰოპ პროექტი, რომელშიც შედიოდა ორი აფრო-ამერიკელი რეპერი - ჯეიმზ უაიტი (მისტერ პი) და ენთონი ჯოზეფი (რედ დოგი). ჯგუფმა გამოსცა ორი წარმატებული და ერთი ნაკლებად ცნობილი სტუდიური ალბომი და ჰიტად ქცეული რამდენიმე სინგლი - მათ შორის განსაკუთრებულად ცნობილი „So Strung Out“, „Time Is Tickin' Away“ და „Broken Wings“. General Population  (1997) Keepin' It Real  (1998) Changes/The Last  (2010) C-Block Last.fm-ზე
უატამუ

უატამუ (Watamu) — ზღვისპირა კურორტი კენიის ინდოეთის ოკეანის სანაპიროზე; მდებარეობს მცირე უბესთან, ბლუ-ლაგუნასა და უატამუ-ბეის შორის. მთავარი ინდუსტრიებია ტურიზმი და თევზჭერა. უახლოესი დიდი ქალაქია მალინდი, რომელთანაც მას ხშირი მატატუ აკავშირებს. სანაპირო გამოირჩევა თეთრი ქვიშის პლაჟებითა და მარჯნული წარმონაქმნებით სამ ყურეში: უატამუს ყურე, ბლუ-ლაგუნი და ტარტლ-ბეი. ისინი დაცულია და უატამუს საზღვაო ეროვნული პარკის ნაწილს წარმოადგენს. ეს საზღვაო პარკი აღმოსავლეთ აფრიკის ერთ-ერთ საუკეთესო საყვინთ არემარედ ითვლება მრავალფეროვანი წყალქვეშა ეკოსისტემის წყალობით. ბუნებრივი ეკოსისტემისა და მის ბინადართა დასაცავად ადგილობრივი აქტივისტების ჯგუფებმა, ტურიზმის სექტორმა და გარემოს დაცვის ორგანიზაციებმა ერთობლივად შექმნეს უატამუს საზღვაო ასოციაცია, რომლის მიზანი კენიის ბუნების დაცვის სამსახურისთვის ხელის შეწყობაა. უატამუს მოსახლეობა დაახლოებით 1900-ს ადამიანს შეადგენს და მალინდის ოლქის ნაწილია. სახელი „უატამუ“ სუაჰილის ენაზე „ტკბილ ხალხს“ ნიშნავს. სახელის წარმოშობის ისტორია მომდინარეობს არაბთა მიერ მონებით ვაჭრობისას ადგილობრივი მოსახლეობისთვის ტკბილეულით გულის მოგების პრაქტიკიდან. მფურთხავი კობრას მსოფლიოში უდიდესი ახლად აღმოჩენილი სახეობა (დიდი ყავისფერი მფურთხავი კობრა) ვატამუში აღმოაჩინეს. ↑ Infos at ilri.cgiar.org. დაარქივებულია ორიგინალიდან — 2011-07-18. ციტირების თარიღი: 2016-10-15.
How to Make It in America

How to Make It in America — ამერიკული კომედია-დრამა, რომლის პრემიერა HBO-ს საკაბელო ქსელზე 2010 წლის 14 თებერვალს შედგა. სერიალის სიუჟეტი მიჰყვება ბენ ეპსტაინისა (ბრაიან გრინბერგი) და მისი მეგობარი კემ კალდერონის (ვიქტორ რასუკი) ცხოვრებას, რომლებიც ქალაქ ნიუ-იორკის მოდის სამყაროში წარმატების მიღწევას ცდილობენ და მიზნად ამერიკული ოცნების საკუთარი ვერსიის განხორციელება აქვთ დასახული. სცენარი დაწერილია იან ელდერმანის მიერ, ხოლო პროდიუსერები არიან „ანტურაჟის“ ჯგუფი — მარკ ვალბერგი, სტივენ ლევინსონი, რობ ვაისი და ჯულიან ფარინო. სერიალის პირველი სეზონი 2010 წლის 4 აპრილს დასრულდა, ხოლო მეორე ამავე წლის 21 აპრილს დაიწყო. ოფიციალური საიტი „How to Make It in America“ — კინოფილმების ინტერნეტ-მონაცემთა ბაზა (ინგლისური)
ყიფლიბანდი

ქალას აპკები ანუ ყიფლიბანდი (ლათ. fonticulus) — ახალშობილთა ქალასარქვლის ძვლებს შორის დარჩენილი გაუძვალებელი უბნებია. დროთა განმავლობაში ეს უბნები მთლიანად იცვლება ჯერ ხრტილოვან, შემდეგ კი ძვლოვანი ქსოვილით და ძვლებს შორის რჩება მხოლოდ ბოჭკოვანი ჩანაფენი. განარჩევენ შუბლის (დიდი ანუ წინა) ყიფლიბანდს, რომელიც მდებარეობს შუბლის ძვალსა და თხემის წყვილ ძვალს შორის და ნორმალურად უნდა გაძვალდეს 2 წლისათვის; კეფის (უკანა ანუ მცირე) ყიფლიბანდს, რომელიც ჩართულია საგიტალური ნაკერის (თხემის ძვლებს შორის) ლამდისებრ ნაკერთან (თხემისა და კეფის ძვლებს შორის) შეერთების ადგილას და ნორმალურად უნდა გაძვალდეს 6-9 თვეში; წყვილწინა (სოლისებური) და უკანა (დვრილისებური) გვერდით ყიფლიბანდებს. ყიფლიბანდის გაძვალება გვიანდება რაქიტისა და ზოგიერთი სხვა დაავადების დროს. ვ. აბაშიძე, ქართული საბჭოთა ენციკლოპედია, ტ. 10, თბ., 1986. — გვ. 656.
ბრიდა (რომანი)

ბრიდა (პორტ Brida) — ბრაზილიელი მწერლის პაულო კოელიოს 1990 წელს დაწერილი რომანი. ავტორი არც ამ ნაწარმოებში უვლის გვერდს ქალის თემას და ირლანდიელი გოგონას სულიერ განცდებზე გვიყვება მაგიური ელემენტების გამოყენებით. Support the Paulo Coelho Institute დაარქივებული 2020-01-05 საიტზე Wayback Machine. Paulo's official blog : Read his thoughts and discuss with Paulo Paulo's official Quotes Page : Find Paulo's Quotes in english and other languages, comment on them დაარქივებული 2017-09-11 საიტზე Wayback Machine.
წმინდა იუსტოსი

წმინდა იუსტოსი — მართლმადიდებელი ეკლესიის წმინდანი, ხსენების დღე არის ძველი სტილით 14 ივლისი, ახალი სტილით — 27 ივლისი. წმინდა მოწამე იუსტოსი წარმართი რომაელი მხედარი იყო. ერთხელ მან ზეგარდმო ჩვენებით უფლის ცხოველმყოფელი ჯვარი იხილა, რის შემდეგაც ირწმუნა ქრისტე, მთელი თავისი ქონება გლახაკებს გაუნაწილა და, ღვთის ნებას მინდობილმა, ახალი ცხოვრება დაიწყო. უსჯულოებმა შეიპყრეს და სამსჯავროზე წარადგინეს წმინდანი, სადაც მან გაბედულად აღიარა ჭეშმარიტი სარწმუნოება. ამისთვის წმინდა იუსტოსი საშინლად აწამეს, შემდეგ კი ცეცხლში დაწვეს. ნეტარის სხეული უხრწნელი დარჩა. „წმიდანთა ცხოვრება“, ტომი III, თბილისი, 2001 წ.
ელიოზ მონაზონი

ელიოზ მონაზონი — მართლმადიდებელი ეკლესიის წმინდანი, ხსენების დღე არის ძველი სტილით 14 ივლისი, ახალი სტილით - 27 ივლისი. ღირსი ელიოზ მონაზონი IV საუკუნეში მოღვაწეობდა. იგი სიყრმეშივე მიაბარეს მონასტერში, სადაც ღვთისმოყვარე მამებმა კეთილმსახურებით აღზარდეს. როცა მოწიფულობას მიაღწია, ნეტარმა ეგვიპტის უდაბნოს მიაშურა და დაუცხრომელი ღვაწლით სულიერი სრულყოფილება მოიგო: მას ნათელხილვის ნიჭი მიემადლა უფლისგან - ცხადად ჭვრეტდა თანამოსაუბრეთა აზრებს და სულიერ განწყობილებას. დიდ სარწმუნოებასთან შერწყმული საოცარი თავმდაბლობითა და უბრალოებით ელიოზი ველურ მხეცებსაც იმორჩილებდა. ერთხელ უდაბნოში მძიმე ტვირთის ზიდვით ქანცგამწყდარმა მამამ ილოცა, კანჯარს მოუხმო, ბარგი აჰკიდა და სავანემდე მიატანინა. იყო შემთხვევა, როცა წმინდანს მდინარე უნდა გადაელახა, მაგრამ ნავი არსად ჩანდა. მან წყლიდან ნიანგს გამოუხმო, მის ზურგზე შედგა და ისე გააღწია მეორე ნაპირზე. სავანის ერთმა ახალგაზრდა მორჩილმა ნეტარ ელიოზს მასთან ერთად უდაბნოში მოღვაწეობაზე სთხოვა კურთხევა. ღირსმა მამამ ჭაბუკი გააფრთხილა იმ მძიმე ღვაწლისა და სასტიკი საცდურების შესახებ, რომელიც განდეგილთა ცხოვრებას ახლავს თან, მაგრამ მოწესე ისე გულწრფელად და დაჟინებით ითხოვდა თავისას, რომ ბოლოს წმინდანი დათანხმდა. პირველსავე ღამეს საშინელი ჩვენებებით დამფრთხალი მორჩილი ერთიანად აკანკალებული მოვარდა ელიოზის მღვიმეში. ნეტარმა დაამშვიდა იგი, უკანვე გააბრუნა, ჯვრის ნიშით აღბეჭდა მისი გამოქვაბული და უთხრა, ამიერიდან ბოროტი ხილვები არ შეგაშფოთებენო. ყმაწვილი ენდო მის სიტყვებს, დარჩა სენაკში და დაყუდებული მოღვაწეობით ისეთ სრულყოფილებას მიაღწია, რომ თავისი წმინდა მოძღვარივით საჭიროების დროს მასაც ანგელოზი უზიდავდა საკვებს. ელიოზ მონაზონმა ღრმა მოხუცებულობაში შეჰვედრა სული უფალს. „წმიდანთა ცხოვრება“, ტომი III, თბილისი, 2001 წ.
ონისიმე საკვირველთმოქმედი

ონისიმე საკვირველთმოქმედი – მართლმადიდებელი ეკლესიის წმინდანი, ხსენების დღე არის ძველი სტილით 14 ივლისი, ახალი სტილით - 27 ივლისი. ღირსმა ონისიმე საკვირველთმოქმედმა დიოკლეტიანეს მიერ ქრისტიანთა სასტიკი დევნისას ჭეშმარიტი სარწმუნოების აღსარებისთვის აწამეს, მაგრამ ცოცხალი გადარჩა. შემდეგ ნეტარმა მამამ მაგნეზიაში (მცირე აზია) მონასტერი ააშენა და იქვე მიიცვალა ღვთივსათნო ღვაწლში. „წმიდანთა ცხოვრება“, ტომი III, თბილისი, 2001 წ.
კვირიკე და ივლიტა

კვირიკე და ივლიტა — მართლმადიდებელი და კათოლიკური ეკლესიების წმინდანები, ხსენების დღე არის ძველი სტილით 15 ივლისი, ახალი სტილით - 28 ივლისი, საქართველოში დღესასწაულს კვირიკობას უწოდებენ. წმინდა მოწამენი კვირიკე და ივლიტა მცირე აზიაში, ლიკაონიის ქალაქ იკონიაში ცხოვრობდნენ. დიდებული გვარის ჩამომავალი ივლიტა ქრისტიანი იყო. იგი ადრე დაქვრივდა და ერთადერთ ძეს - ჩვილ კვირიკეს კეთილმსახურებით ზრდიდა. როდესაც უსჯულო იმპერატორმა დიოკლეტიანემ (284-305) მართლმორწმუნეთა დევნა დაიწყო, წმინდა ივლიტამ, იმის შიშით, რომ სატანჯველებს ვერ გაუძლებდა, დატოვა მთელი სიმდიდრე, ნათესავები, ახლობლები და შვილთან და ორ მხევალთან ერთად ჯერ სელევკიაში გაიხიზნა, შემდეგ კი ტარსოსს მიაშურა. აქ ნეტარი მდაბიოთა და გლახაკთა შორის ცხოვრობდა. გარეგნულად თითქოს არაფრით განირჩეოდა მათგან, მაგრამ, როგორც ჩანს, „მოწევნულ იყო ჟამი მისი“ - ავმა ენამ მმართველ ალექსანდრესთან დაასმინა. ივლიტა თავისი სამი წლის ძით ხელში სამსჯავროზე გამოცხადდა. როდესაც მმართველმა სახელი, გვარ-ტომობა და სადაურობა ჰკითხა, წმინდანმა ახოვნად მიუგო: კადნიერი პასუხით განრისხებული მსაჯულის ბრძანებით ივლიტას შვილი ხელიდან გამოგლიჯეს და ხარის ძარღვებით დაუნდობლად დაუწყეს ცემა. დედის წამების შემყურე კვირიკე ტიროდა, ხელებს ასავსავებდა, ფეხებს ურტყამდა მტარვალებს და მათგან თავის განთავისუფლებას ცდილობდა. ბავშვის სილამაზით მოხიბლულმა ალექსანდრემ თავისთან მიაყვანინა იგი, კალთაში ჩაისვა და ფერება დაუწყო, მაგრამ ყრმა არ ცხრებოდა: „მეც ქრისტიანი ვარ!“ ტიროდა ბავშვი და თან ტირილით მიიწევდა დედისკენ. საშინლად გაავებულმა მსაჯულმა ბავშვი მიწაზე დაანარცხა და წიხლი ჰკრა. ჩვილი კიბის საფეხურების კიდეებზე თავის ხეთქებით ჩაგორდა და სული უფალს შეჰვედრა. როცა ივლიტამ შვილის ნეტარი აღსასრული იხილა, მადლობა შესწირა უფალს, მმართველმა კი, მის მოუდრეკლობაში კიდევ ერთხელ დარწმუნებულმა, წამების გაძლიერება ბრძანა: მარტვილს რკინის წვერბასრი იარაღებით დაუწყეს ჯიჯგნა, ჭრილობებში კი გამლღვალ ფისს ასხამდნენ. უღონოქმნილმა მმართველმა ივლიტას სასიკვდილო განაჩენი გამოუტანა. სასჯელის აღსრულების წინ სანატრელმა მოწამემ დრო ითხოვა ლოცვისთვის, მუხლი მოიყარა და მაცხოვარს შეჰღაღადა: ამ სიტყვების შემდეგ ივლიტას თავი მოჰკვეთეს, ეს მოხდა დაახლოებით 305 წელს. მისი გვამი კვირიკეს ცხედართან ერთად ქალაქგარეთ დააგდეს მხეცებისა და ფრინველების საჯიჯგნად, მაგრამ ერთგულმა მხევლებმა მოახერხეს, რომ ღამით ფარულად დაეფლათ ისინი. ნეტარი მარტვილების ნაწილთა აღმოყვანება აღესრულა მოციქულთასწორი კონსტანტინე დიდის ზეობაში (ხს. 3 ივნისს). კვირიკესა და ივლიტას მიმართ ლოცულობენ ოჯახური ბედნიერებისა და სნეულ ყრმათა მსწრაფლ განკურნებისათვის. წმინდა კვირიკეს ხელის მტევანი ინახება საქართველოში. მკლავთა ზედა ეტვირთა ქრისტეს მოწამე კვირიკე ივლიტას და განხმობილნი სტადიონსა შინა ხმობდა სიხარულით: ქრისტე არს ჭეშმარიტად სიქადულ მოწამეთა. წმიდანთა ცხოვრება, ტომი III, თბილისი, 2001 წ. ვიკისაწყობში არის გვერდი თემაზე: კვირიკე და ივლიტა წმინდა ივლიტა კათოლიკური ენციკლოპედია წმინდა ივლიტა წმ. კვირიკესა და ივლიტას ეკლესია დაარქივებული 2016-04-27 საიტზე Wayback Machine. , ტიკენჰემი, ინგლისი წმ. კვირიკე და ივლიტა დაარქივებული 2009-04-01 საიტზე Wayback Machine.
წმინდა აბუდიმე

წმინდა აბუდიმე – მართლმადიდებელი ეკლესიის წმინდანი, ხსენების დღე არის ძველი სტილით 15 ივლისი, ახალი სტილით - 28 ივლისი. წმინდა მოწამე აბუდიმე ეგეოსის ზღვაში, კუნძულ ტენედოსზე დაიბადა. ნეტარი უსჯულო იმპერატორ დიოკლეტიანეს (284-305) დროს აღესრულა ქრისტესთვის. „წმიდანთა ცხოვრება“, ტომი III, თბილისი, 2001 წ.
ათინოგენე და მისი ათი მოწაფე

ათინოგენე და მისი ათი მოწაფე (ბერძ. Ιερομάρτυρος Αθηνογένους επισκόπου; გ. 311) — მართლმადიდებელი ეკლესიის წმინდანები, ხსენების დღე არის ძველი სტილით 16 ივლისი, ახალი სტილით - 29 ივლისი. მღვდელმოწამე ათინოგენე და ათი მისი მოწაფე ქალაქ სებასტიაში ეწამნენ 311 წელს. მმართველმა ფილომარქსმა დიდი ზეიმი გამართა წარმართული ღვთაებების პატივსაცემად და სებასტიელებს მასში მონაწილეობა მოსთხოვა. ქალაქის მოსახლეობამ, რომელთა უმეტესობა მართლმადიდებელი იყო, უარი განაცხადა კერპებისთვის მსხვერპლის შეწირვაზე. მხედრებს ებრძანათ, ამოეჟლიტათ ქრისტიანები. მმართველს მოახსენეს, ქრისტიანობის ასეთი ფართო გავრცელება ეპისკოპოს ათინოგენეს ქადაგების შედეგიაო. გაიცა განკარგულება, მოეძებნათ მეუფე და სამსჯავროზე წარედგინათ. მხედრებმა ქალაქის მახლობლად მდებარე მცირე მონასტერს მიაშურეს, სადაც ათინოგენე თავის ათ მოწაფესთან ერთად ცხოვრობდა, მაგრამ, რადგან მღვდელმთავარი იქ არ დახვდათ, მის ნაცვლად სავანის ძმები შეიპყრეს. როცა ათინოგენემ შეიტყო ამის შესახებ, სებასტიაში ჩავიდა. უსჯულოებმა თავად მწყემსმთავარიც დააპატიმრეს. საპყრობილეში ათინოგენე განამტკიცებდა სულიერ შვილებს. მისი მადლმოსილი სიტყვებით გამხნევებულმა მოწამეებმა სამსჯავროზე ახოვნად აღიარეს ჭეშმარიტი სარწმუნოება და კერპებისთვის მსხვერპლის შეწირვაზე მტკიცე უარი განაცხადეს. ამისთვის ისინი ჯერ სასტიკად აწამეს, შემდეგ კი თავები მოჰკვეთეს. მოწაფეების დახოცვის შემდეგ ჯალათებმა ნეტარი ათინოგენეს წამება დაიწყეს. ღვთის შეწევნით მარტვილმა ღირსეულად დაითმინა საშინელი ტკივილები და ერთადერთი რამ ითხოვა — მონასტერში დაესაჯათ სიკვდილით. თავის სავანეში მიყვანილმა წმიდანმა მადლობა შესწირა ღმერთს, რომ ქრისტეს სახელისთვის წამების ღირსი შეიქნა და მხურვალე ლოცვით ცოდვათა მიტევება გამოითხოვა ყველასთვის, ვინც მასა და მის მოწაფეებს მოიხსენებდა. წმინდა ათინოგენეს ხსენებას განსაკუთრებით აღნიშნავენ კავკასიის მთიანეთში (ხევსურეთში, ოსეთში, თუშეთში...). აღნიშნული დღესასწაული ათენგენობის სახელით არის ცნობილი. „წმიდანთა ცხოვრება“, ტომი III, თბილისი, 2001 წ. История одного шедевра старообрядческой иконописи Полные жития священномученика Афиногена и десяти его учеников
პავლე, ალევტინა და ქიონია

პავლე, ალევტინა და ქიონია – მართლმადიდებელი ეკლესიის წმინდანები, ხსენების დღე არის ძველი სტილით 16 ივლისი, ახალი სტილით - 29 ივლისი. წმინდა მოწამენი პავლე, ალევტინა და ქიონია ეგვიპტელები იყვნენ. იმპერატორ მაქსიმინუსის (305-313) მიერ ქრისტიანთა დევნისას ისინი შეიპყრეს, ჯერ მძიმე სამუშაოები მიუსაჯეს ქვის სამტეხლოებში, შემდეგ კი პალესტინის კესარიაში წაიყვანეს ქრისტეს სხვა აღმსარებლებთან ერთად. სამსჯავროზე უსჯულოებმა ვერ შეძლეს, მოედრიკათ ღვთის რჩეულები, გამხეცებულებმა, ენით აუწერელი სატანჯველებით აწამეს ისინი, ბოლოს კი სასიკვდილო განაჩენი გამოუტანეს. დები - ალევტინა და ქიონია ცეცხლში დაწვეს, პავლეს კი თავი მოჰკვეთეს. ეს მოხდა 308 წელს. „წმიდანთა ცხოვრება“, ტომი III, თბილისი, 2001 წ.
RAH-66 Comanche

Boeing/Sikorsky RAH-66 Comanche იყო აშშ-ის არმიის ორადგილიანი მოწინავე სამხედრო შემტევი შვეულმფრენი, დაფუძნებული სტელსის ტექნოლოგიებზე, გათვლილი იყო ასევე დაზვერვისთვის. მას ასევე უნდა აღმოეჩინა სამიზნეები AH-64 Apache-სთვისაც. RAH-66-ის წარმოების პროგრამა შეწყვეტილი იქნა 2004 წელს მანამ, სანამ შეიარაღებაში ჩაბარდებოდა არმიას. ვიკისაწყობში არის გვერდი თემაზე: RAH-66 Comanche Boeing RAH Comanche-ის ისტორიის გვერდი RAH-66 Comanche-ის გვერდი Army.mil-ზე დაარქივებული 2009-09-18 საიტზე Wayback Machine. RAH-66 Comanche-ის გვერდი Globalsecurity.org-ზე RAH-66 Comanche-ის გვერდი Army-Technology.com-ზე RAH-66 Comanche EMD Forges Ahead. ავიაციის კვირეული, ივნისი 2001. Comanche Weight Control Gets Special Attention[მკვდარი ბმული]. ავიაციის კვირეული, 24 აგვისტო 2003. ↑ Army cancels Comanche helicopter. CNN, 23 თებერვალი, 2004. ↑ სტივ კროუფორდი. Twenty-First Century Military Helicopters, გვ. 88. MBI Publishing, 2003. ISBN 0-7603-1504-3.
საქართველოს მხატვარ-კალიგრაფთა კავშირი

საქართველოს მხატვარ-კალიგრაფთა კავშირი — არასამეწარმეო (არაკომერციული) იურიდიული პირი, დაარსებულია ლევან ჩაგანავას და ლაშა კინწურაშვილის მიერ. კავშირი რეგისტრაციაშია 2010 წლის 1 მარტიდან. კავშირი თანამშრომლობს ადგილობრივ და საერთაშორისო ორგანიზაციებთან, მათ შორის საქართველოს აღმასრულებელ და საკანონმდებლო ორგანოებთან, პოლიტიკურ პარტიებთან და პროფესიულ გაერთიანებებთან. ამყარებს სამეცნიერო-კვლევით ურთიერთობებს საქართველოს მთელ ტერიტორიაზე და მსოფლიოს სხვა ქვეყნებთან. კავშირის წევრები არიან: ლევან ჩაგანავა (დამფუძნებელი), ხელოვნებათმცოდნეობის დოქტორი ელენე მაჭავარიანი, მხატვარი ოთარ მეგრელიძე, ქეთევან ქავაზაური, დავით მაისურაძე და სხვები. კავშირის წევრები მუშაობენ ხელნაწერ წიგნებზე, მინიატიურებსა და სხვა მხატვრულსა და კალიგრაფიულ ნამუშევრებზე. საქართველოს მხატვარ–კალიგრაფთა კავშირის ოფიციალური საიტი დაარქივებული 2013-10-19 საიტზე Wayback Machine.
ანტიოქე მკურნალი

ანტიოქე მკურნალი – მართლმადიდებელი ეკლესიის წმინდანი, ხსენების დღე არის ძველი სტილით 16 ივლისი, ახალი სტილით - 29 ივლისი. წმინდა მოწამე ანტიოქე სებასტიელი მკურნალი იყო. იგი ქრისტიანობაზე ძმამ - წმინდა პლატონმა (ხს. 1 დეკემბერს) მოაქცია. როცა წარმართებმა შეიტყვეს, რომ ანტიოქე ჯვარცმული ღმერთის მოსავი იყო, სამსჯავროზე უხმეს და საშინლად აწამეს. მტარვალებმა მდუღარე წყალში ჩააგდეს ნეტარი, მაგრამ უვნებელი დარჩა; მხეცებს მიუგდეს დასაგლეჯად, მაგრამ ისინიც თვინიერად გაუწვნენ ფეხთით... მოწამის ლოცვით მრავალი სასწაული აღესრულა, ბოლოს უღმრთოებმა თავი მოჰკვეთეს უფლის რჩეულს. ანტიოქე მკურნალის სიკვდილით დასჯის მონაწილე - მხედარი კვირიაკე შეძრა წმინდა მარტვილის ახოვნებამ, ირწმუნა ჭეშმარიტი ღმერთი და საჯაროდ აღიარა თავისი სარწმუნოება. ამისთვის მასაც თავი მოჰკვეთეს (IV). წმინდა მოწამეები გვერდიგვერდ დაკრძალეს. „წმიდანთა ცხოვრება“, ტომი III, თბილისი, 2001 წ.
The Way I Am (ემინემის სიმღერა)

The Way I Am — რეპერ ემინემის მეორე სინგლი ალბომიდან The Marshall Mathers LP. იგი გამოიცა 2000 წლის 7 აგვისტოს. ისევე როგორც შემდგომში გამოცემული სინგლები, The Way I Am განწყობით შესამჩნევად ბნელია და ემოციურია, ვიდრე მხიარული The Real Slim Shady. საგულისხმოა, რომ The Way I Am-ის პროდიუსერი მთლიანად ემინემია. მას ეკუთვნის სახასიათო ბასის არანჟირება, ფორტეპიანოს მელოდიის პროგრამირება და სხვა. სიმღერაში ემინემი აკრიტიკებს ხალხს, რომელიც მას სტრესის ქვეშ ამყოფებს - შეშლილ თაყვანისმცემლებს და ხმისჩამწერი ლეიბლების წარმომადგენლებს. ამ უკანასკნელებს იგი განსაკუთრებით დასცინის იმის გამო, რომ მისგან მხოლოდ My Name Is-ის წარმატებას მოითხოვენ. სიმღერის სტრიქონების წარმოთქმისას იგი თითქმის უყვირის ამ სიტყვებს. სიმღერის რემიქსი დენი ლონერმა მოამზადა. მასში მოწვეული შემსრულებლის სახით გამოჩნდა მერილინ მენსონი (რომელიც ასევე ნახსენებია სიმღერაში და ემინემთან ერთად გამოვიდა სიმღერის კლიპში და რამდენიმე კონცერტზეც). ბრიტანული სინგლების ჩარტში სინგლმა #8 პოზიცია დაიკავა, თუმცა აშშ-ში არც თუ დიდი წარმატებით სარგებლობდა. 2005 წელს იგი გამოვიდა კრებულზე Curtain Call: The Hits. 2008 წელს გამოვიდა ემინემის ავტობიოგრაფია The Way I Am. სიმღერის მუსიკალურ ვიდეოში ჟღერს ემინემის Kim-ის ნაწყვეტი და სტუდიურ ალბომზე ჩაწერილი სახუმარო ნომრის Steve Berman ნაწილი. ვიდეო იწყება ემინემით, რომელიც აპირებს მაღალი შენობიდან გადმოხტომას. საბოლოოდ, იგი ხტება და მთელი კლიპის მსვლელობისას ჰაერში მოფრინავს, სანამ არ ეცემა მიწაზე (იგი უვნებელი რჩება). სხვა კადრებში ემინემთან ერთად ჩნდება მერილინ მენსონი (რომელიც ნახსენებია ერთ-ერთ სტრიქონში). კლიპის რამდენიმე კადრი ასახავს ემინემის საკუთარ ფანებთან ურთიერთობას. 2000 წელს ჟურნალმა Complex ეს ვიდეორგოლი დაასახელა საუკეთესოთა სიაში #19 ადგილზე. ↑ დაარქივებული ასლი. დაარქივებულია ორიგინალიდან — 2009-11-20. ციტირების თარიღი: 2010-07-27.
Stan (სიმღერა)

„Stan“ — რეპერ ემინემის სიმღერა და მესამე სინგლი ალბომიდან The Marshall Mathers LP. იგი გამოიცა 2000 წლის დეკემბერში. ამ სიმღერაში ემინემი საუბრობს გამოგონილი თაყვანისმცემლის, სტენის სახელით. იგი განასახიერებს შეშლილ მსმენელს, რომელიც თავის კერპს წერილებს სწერს, მაგრამ პასუხად არაფერი მოსდის და ამისგან სულ უფრო და უფრო ბრაზდება. სიმღერაში ჟღერს მომღერალ დაიდოს სიმღერის "Thank You" სემპლი. ბრიტანული CD სინგლი "Stan" (დაიდოსთან ერთად) – 6:45 "Get You Mad" (Sway & King Tech-თან და DJ Revolution-თან ერთად) – 4:22 "My Name Is" – 4:32 "Stan" (ვიდეო) – 8:08 ბრიტანული კასეტა "Stan" (დაიდოსთან ერთად) – 6:45 "My Name Is" – 4:32 გერმანული CD სინგლი "Stan" (რადიოს ვერსია) - 5:33 "Guilty Conscience" (რადიოს ვერსია სროლებით) (Dr. Dre-სთან ერთად) - 3:22 გერმანული მაქსი CD სინგლი "Stan" (რადიოს ვერსია) - 5:33 "Guilty Conscience" (რადიოს ვერსია სროლებით) (Dr. Dre-სთან ერთად) - 3:22 "Hazardous Youth" (აკაპელა ვერსია) - 0:46 "Get You Mad" (Sway & King Tech-თან და DJ Revolution-თან ერთად) – 4:22 ↑ Stan. AllMusic. ციტირების თარიღი: 2011-08-25. ↑ http://www.amazon.co.uk/Stan-Eminem/dp/B000055XGN/ref=sr_1_1?s=music&ie=UTF8&qid=1332671951&sr=1-1 ↑ http://www.amazon.co.uk/Stan-Eminem/dp/B000056NVP/ref=sr_1_11?s=music&ie=UTF8&qid=1332671951&sr=1-11 ↑ http://www.amazon.co.uk/Stan-Eminem-Ft-Dido/dp/B000053ZRV/ref=sr_1_5?s=music&ie=UTF8&qid=1332671951&sr=1-5